ПРОТОКОЛ №29
ОТ ЗАСЕДАНИЕ НА
КОМИСИЯТА ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ НА ВСС,
ПРОВЕДЕНО НА 30.07.2019 г. 

ПРИСЪСТВАТ: Мина Топузова, Албена Александрова, Женя Димитрова, Веселка Узунова, Добрин Кючуков, Драгомир Кояджиков, Марина Михайлова, Вероника Имова, Весела Павлова, Атанаска Дишева, Красимир Шекерджиев. 

Отсъстват: Олга Керелска, Радка Дражева – Първанова, Любка Андонова, Анелия Маркова, Захаринка Тодорова. 

На заседанието присъстваха: 
Цветанка Тиганчева - началник-отдел „Конкурси на съдии“
Протоколирал: Илина Йосифова

РАЗНИ

Р-1. ОТНОСНО: Молба от Камелия Георгиева Ненкова - съдия в Районен съд - Бургас и Андон Вълков Вълков - съдия в Районен съд – Перник, за преместване, на основание чл. 194, ал. 2 от ЗСВ.

КОМИСИЯТА ПО АТЕСТИРАНЕТО И КОНКУРСИТЕ
РЕШИ:

1.1. ПРЕДЛАГА НА СЪДИЙСКАТА КОЛЕГИЯ НА ВСС ДА ПРЕМЕСТИ, на основание чл. 194, ал. 2 от ЗСВ, Андон Вълков Вълков - съдия в Районен съд - Перник, на длъжност „съдия“ в Районен съд - Бургас, и Камелия Георгиева Ненкова - съдия в Районен съд - Бургас, на длъжност „съдия“ в Районен съд - Перник, считано от датата на встъпване в длъжност.

1.2. ПРЕДЛАГА НА СЪДИЙСКАТА КОЛЕГИЯ НА ВСС ДА ВЪЗЛОЖИ на преместените магистрати да довършат започнатите с тяхно участие наказателни дела, на които е даден ход на съдебното следствие, както и да изготвят съдебните актове по обявените за решаване дела.

Мотиви: Комисията е сезирана с молба от Андон Вълков Вълков - съдия в Районен съд - Перник и Камелия Георгиева Ненкова - съдия в Районен съд - Бургас, за преместването им без конкурс, по смисъла на разпоредбата на чл. 194, ал. 2 от ЗСВ с изложени от магистратите лични и професионални мотиви за исканата размяна.
Положително становище по постъпилото искане за преназначаване, съгласно изискването на разпоредбата на чл. 194, ал. 2 от ЗСВ, са изразили               и. ф. административен ръководител – председател на Районен съд – Бургас /определен със Заповед №РД 13-153/19.07.2019 г./, както и заместникът на административния ръководител и и. ф. председател, съгласно чл. 168, ал. 7, изр. 2-ро от ЗСВ, на Районен съд - Перник.
Съобразно гореизложеното, Комисията по атестирането и конкурсите към Съдийската колегия на ВСС намира, че е изпълнен фактическият състав на разпоредбата на чл. 194, ал. 2 от ЗСВ и преместването на съдиите от двата органа на съдебна власт е основателно. 

1.3. ВНАСЯ предложението в заседанието на Съдийската колегия на ВСС, насрочено на 30.07.2019 г., за разглеждане и произнасяне.

ДОПЪЛНИТЕЛНА ТОЧКА

С-1. ОТНОСНО: Периодично атестиране на Маринела Георгиева Стефанова - административен ръководител - председател на Районен съд – Попово. (вх.№ВСС-5249/10.05.2018г.)

КОМИСИЯТА ПО АТЕСТИРАНЕТО И КОНКУРСИТЕ 
РЕШИ:

1.1. Налице са условията по чл. 196, т. 3 от ЗСВ за провеждане на периодично Маринела Георгиева Стефанова - административен ръководител - председател на Районен съд – Попово. 

1.2. ИЗГОТВЯ, на основание чл. 204а, ал. 3, т. 3 от ЗСВ, комплексна оценка „МНОГО ДОБРА" – 98 (деветдесет и осем) точки на Маринела Георгиева Стефанова - административен ръководител - председател на Районен съд – Попово.    

1.3. ПРЕДОСТАВЯ, на основание чл. 205, ал. 1 от ЗСВ, на Маринела Георгиева Стефанова - административен ръководител - председател на Районен съд – Попово, резултатите от атестирането, за запознаване. 

ПРЕДСЕДАТЕЛ НА КОМИСИЯТА 
ПО АТЕСТИРАНЕТО И КОНКУРСИТЕ 
ПРИ СЪДИЙСКАТА КОЛЕГИЯ:
            		МИНА ТОПУЗОВА (п)